คลังได้ฤกษ์ดีเลือกผู้นำธอส.อังคณามาแน่
บอร์ด ธอส. ตั้ง &#8220;ชัยเกษม&#8221; เป็นประธานสรรหาเอ็มดีใหม่ ธอส. เชื่อ &#8220;อังคณา&#8221; นอนมาแน่
24 ธ.ค. 2555

บอร์ด ธอส. ตั้ง “ชัยเกษม” เป็นประธานสรรหาเอ็มดีใหม่ ธอส. เชื่อ “อังคณา” นอนมาแน่ 
นายอารีพงศ์ ภู่ชอุ่ม ปลัดกระทรวงการคลังและประธานคณะกรรมการธนาคารอาคารสงเคราะห์ (ธอส.) เปิดเผยว่า ที่ประชุมคณะกรรมการ ธอส. มีมติแต่งตั้ง นายชัยเกษม นิติสิริ กรรมการ ธอส. เป็นประธานกรรมการสรรหากรรมการผู้จัดการธนาคารคนใหม่ แทนนายวรวิทย์ ชัยลิมปมนตรี ที่ลาออกไปดำรงตำแหน่งผู้อำนวยการธนาคารออมสิน เมื่อปลายเดือน ธ.ค.ที่ผ่านมา 
สำหรับคณะกรรมการสรรหา ประกอบด้วย นายประสิทธิ์ สืบชนะ ผู้ตรวจราชการกระทรวงการคลัง พล.ต.อ.เจตน์ มงคลหัตถี ที่ปรึกษา (สบ 10) นายธงทอง จันทรางศุ ปลัดสำนักนายกรัฐมนตรี และนายบรรพต ตั้งศัตยาภิรมย์ ข้าราชการบำนาญ คณะอนุกรรมการบริหารงานบุคคลของข้าราชการครูและบุคลากรทางการศึกษา (อ.ก.ค.ศ.) เขตพื้นที่การศึกษาพิจิตร เขต 1 ญาตินายอดุลย์ ตั้งศัตยาภิรมย์ ที่ปรึกษานายวิรุฬ เตชะไพบูลย์ อดีต รมช.คลัง
ทั้งนี้ คาดว่าจะเริ่มประกาศรับสมัครได้ตั้งแต่ช่วงต้นปี 2556 และจะสามารถสรรหาบุคคลที่เหมาะสมได้ภายในเดือน ก.พ. อย่างช้าไม่เกินเดือน มี.ค. 2556 
รายงานข่าวจากกระทรวงการคลัง เปิดเผยว่า ล่าสุดฝ่ายการเมืองมีการวางตัว นางอังคณา ไชยมนัส รองกรรมการผู้จัดการ กลุ่มสายงานการตลาดและพัฒนาธุรกิจ ธอส. ปัจจุบันเป็นรักษาการกรรมการผู้จัดการ ธอส. เพราะมีความอาวุโสและสนิทแนบแน่นกับนักการเมืองสายเจ๊ ด. 
อย่างไรก็ดี กระทรวงการคลังก็ยังคาดว่าจะมีผู้สนใจยื่นใบสมัครแข่งขันหลายราย เพราะ ธอส. เป็นรัฐวิสาหกิจชั้นดีช่วยเหลือคนให้มีที่อยู่อาศัยเป็นของตัวเองได้